Analgetik
Analgetik (množ. analgetici (lijekovi protiv bolova; od grč. Ἄλγος, algos = "bol")), izvorno: Remedium analgeticum - je lijek koji ima efekat olakšavanja bolova. U idealnim slučajevima, potiskuje osjećaj bola, bez utjecaja na svijest i senzorne percepcije, te druge važne funkcije centralnog nervnog sistema. Analgetici se koriste odvojeno od drugih supstanci koje se koriste protiv bolova, a koje djeluju više mehanički, kao što su narkotici i lokalni anestetici. Analgetici se ubrajaju u najčešće korištene lijekove i veoma često se koriste bez nadzora i zloupotrebljavaju se. U analgetike spadaju brojne vrste lijekova: Nesteroidni antiupalni lijekovi Opiodni analgetici (morfin, metadon i drugi) derivati aminofenola derivati salicilne kiseline (aspirin)